ನಾನೆಂದಿಗೂ ಅಮಾಯಕರ ಹತ್ಯೆಯನ್ನ ಬೆಂಬಲಿಸಿಲ್ಲ: ಮುತ್ತಯ್ಯ ಮುರಳಿಧರನ್ ಶ್ರೀಲಂಕಾದ ಮಾಜಿ ಕ್ರಿಕೆಟಿಗ ಮತ್ತಯ್ಯ ಮುರಳಿಧರನ್ ವಿವಾದದ ಕೇಂದ್ರದಲ್ಲಿದ್ದಾರೆ. 2009ರಲ್ಲಿ ವಿವಾದಾತ್ಮಕ ಹೇಳಿಕೆ ನೀಡಿದ್ದಾರೆ ಅಂತ ತಮಿಳುನಾಡಿನಲ್ಲಿ ಮುರಳಿಧರನ್ ವಿರುದ್ಧ ತೀವ್ರ ಆಕ್ರೋಶ ವ್ಯಕ್ತವಾಗಿದೆ. ಮತ್ತಯ್ಯ ಮುರಳಿಧರನ್ ಜೀವನಚರಿತ್ರೆ ಆಧರಿಸಿ 800 ಎಂಬ ಶೀರ್ಷಿಕೆಯಡಿ ಸಿನಿಮಾ ಮಾಡಲು ಮುಂದಾಗಿದ್ದು, ಇದ್ರಲ್ಲಿ ನಟ ವಿಜಯ್ ಸೇತುಪತಿ ಹೀರೋ ಆಗಿ ಕಾಣಿಸಿಕೊಳ್ಳಲಿದ್ದಾರೆ. ಹೀಗಾಗಿ ತಮಿಳುನಾಡಿನ ರಾಜಕೀಯ ನಾಯಕರು ಹಾಗೂ ಹಿರಿಯರು ಮುರುಳಿಧರನ್ ಮತ್ತು ಸೇತುಪತಿ ವಿರುದ್ಧ ಆಕ್ರೋಶ ಹೊರಹಾಕಿದ್ರು. ಈ ಬಗ್ಗೆ ಸ್ವತಃ ಮುರುಳಿಧರನ್ ಪ್ರತಿಕ್ರಿಯೆ ಕೊಟ್ಟಿದ್ದಾರೆ. ನಾನು 2009ರಲ್ಲಿ ಹೇಳಿದ ಹೇಳಿಕೆಯನ್ನ ತಿರುಚಲಾಗಿದೆ. ತುಂಬಾ ಸಂತೋಷಕರ ದಿನವಿದು ಅಂತ ಹೇಳಿದ್ದು ಬೇರೆಯ ಅರ್ಥದಲ್ಲಿ, ಅಂದ್ರೆ ಇಲ್ಲಿಗೆ ಯುದ್ಧ ಅನ್ನುವುದು ಕೊನೆಗೊಂಡಿದೆ. ಈ ಮೂಲಕ ಅನೇಕ ಸಾವುನೋವುಗಳು ಇಲ್ಲಿಗೆ ಅಂತ್ಯವಾಗಿದೆ. ಇನ್ನು ಮುಂದೆ ಶಾಂತಿಯುತ ವಾತಾವರಣ ಕಾಣಬಹುದು ಅಂತ ಹೇಳಿದ್ದು ಬಿಟ್ಟರೆ, ಅಮಾಯಕ ಮತ್ತು ಮುಗ್ಧ ಜೀವಗಳ ಹತ್ಯೆಯನ್ನ ನಾನು ಬೆಂಬಲಿಸಿರಲಿಲ್ಲ, ಎಂದಿಗೂ ಬೆಂಬಲಿಸುವವನಲ್ಲ ಅಂತ ಹೇಳಿದ್ದಾರೆ.